b"\n_START_ARTICLE_\nAshton Kutcher\n_START_SECTION_\nZgodnje \xc5\xbeivljenje\n_START_PARAGRAPH_\nChristopher Ashton Kutcher se je rodil 7. februarja 1978 v Cedar Rapidsu, Iowa, Zdru\xc5\xbeene dr\xc5\xbeave Amerike o\xc4\x8detu Larryju Kutcherju, ki je delal pri podjetju General Mills in mami Diane (rojeni Finnegan), ki je delala pri podjetju Procter & Gamble. Ima irske korenine po mamini strani. Ima starej\xc5\xa1o sestro Tausho in brata dvoj\xc4\x8dka Michaela, ki je imel, ko sta bila dvoj\xc4\x8dka \xc5\xa1e majhna, presaditev srca._NEWLINE_Prvo leto \xc5\xa1olanja se je \xc5\xa1olal na srednji \xc5\xa1oli Washington High School v Cedar Rapidsu, potem pa se je dru\xc5\xbeina preselila v Tiffin, Iowa, kjer je za\xc4\x8del \xc5\xa1olanje na srednji \xc5\xa1oli Clear Creek-Amana High School. V srednji \xc5\xa1oli je bil \xc4\x8dlan nogometnega mo\xc5\xa1tva in se pojavil v mnogih gledali\xc5\xa1kih igrah, ki jih je pripravila njegova \xc5\xa1ola. Kakorkoli \xc5\xbee, njegov brat ima te\xc5\xbeave s srcem, zato je njegovo \xc5\xbeivljenje doma precej stresno. Kasneje je ob\xc4\x8dutke izrazil z besedami: \xc2\xbbNikoli si nisem \xc5\xbeelel priti domov in izvedeti \xc5\xa1e ve\xc4\x8d slabih novic o svojem bratu,\xc2\xab\xc2\xa0in da se je \xc2\xbbtako zaposlil zato, ker si nisem dovolil \xc4\x8dutiti\xc2\xab. Priznal je tudi, da je v najstni\xc5\xa1kih letih ve\xc4\x8dkrat na\xc4\x8drtoval lastni samomor. Pri trinajstih letih je sku\xc5\xa1al sko\xc4\x8diti iz balkona bolni\xc5\xa1nice v Cedar Rapidsu, dokler ni posredoval njegov o\xc4\x8de, ki ga je pri tem zalotil. Njegovo \xc5\xbeivljenje doma je postalo \xc5\xa1e slab\xc5\xa1e, ko sta se star\xc5\xa1a pri njegovih \xc5\xa1estnajstih letih za\xc4\x8dela lo\xc4\x8devati. V zadnjem letu srednje \xc5\xa1ole je skupaj z bratrancem nameraval ukrasti nekaj denarja, vendar ju je pri tem ujela policija in oba aretirala. Obsojena sta bila zaradi vloma tretje stopnje in dobila sta tri leta pogojnega izpusta, kar je vklju\xc4\x8devalo 180 ur storitev za pomo\xc4\x8d skupnosti. Kasneje je izjavil, da ga je ta dogodek izu\xc4\x8dil, saj je izgubil \xc5\xa1tipendijo za kolid\xc5\xbe in svoje dekle, v \xc5\xa1oli pa je tako med u\xc4\x8ditelji kot v svoji dru\xc5\xbebi prejemal ostre kritike._NEWLINE_V avgustu 1996 se je za\xc4\x8del \xc5\xa1olati na univerzi University of Iowa. Iz kolid\xc5\xbea je bil izklju\xc4\x8den, saj naj bi bil po mnenju mnogih u\xc4\x8diteljev \xc2\xbbhrupen\xc2\xab\xc2\xa0in \xc2\xbbpodivjan\xc2\xab. Kasneje je povedal: \xc2\xbbMislil sem, da vem vse, vendar v resnici nisem imel pojma! Bil sem zabavlja\xc4\x8d, skalil sem veliko juter, ne da bi vedel, kaj sem delal prej\xc5\xa1njo no\xc4\x8d. Bil sem preve\xc4\x8d \xc5\xbeivahen. Pravzaprav sem za\xc4\x8duden, da sem \xc5\xa1e \xc5\xbeiv!\xc2\xab Bil je \xc4\x8dlan bratov\xc5\xa1\xc4\x8dine Delta Chi. Da bi zaslu\xc5\xbeil denar, je med poletjem delal v podjetju General Mills, kjer je takrat delal tudi njegov o\xc4\x8de, ter ob\xc4\x8dasno daroval kri za denar. Za to, da bi zaslu\xc5\xbeil denar, je postal tudi fotomodel. Kmalu za tem je pustil kolid\xc5\xbe, se preselil New York, kjer je delal za agencijo International Modeling and Talent Association, vendar se kasneje vrne nazaj v Cedar Rapids. Potem se je preselil v Los Angeles in za\xc4\x8del s svojo igralsko kariero. Ima sina Marcela\n_START_SECTION_\nZa\xc4\x8detek kariere\n_START_PARAGRAPH_\nPo delu za agencijo International Modeling and Talent Association je po izgubi slu\xc5\xbebe (izgubil jo je proti Joshu Duhamelu) leta 1998, je podpisal pogodbo z novo agencijo v New Yorku in nadaljeval s poziranjem, tokrat za Calvina Kleina, preko katere je potoval tudi v Pariz in Milano. Pojavil se je tudi v reklami za podjetje Pizza Hut.\n_START_SECTION_\nPreboj\n_START_PARAGRAPH_\nPotem, ko je kon\xc4\x8dal s kariero fotomodela, se je preselil v Los Angeles in od\xc5\xa1el na svojo prvo avdicijo, na kateri je dobil vlogo Michaela Kelsa v televizijski seriji Oh, ta sedemdeseta, ki so jo snemali od leta 1998 do leta 2006. Od\xc5\xa1el je tudi na avdicijo za film Dannyja Walkerja, Pearl Harbor (2001), vendar vloge ni dobil. Zato pa je dobil vloge v komedijah, kot so Stari, kje je moj avto? (2000), Pravkar poro\xc4\x8dena (2003) in Ugani, kdo pride na ve\xc4\x8derjo (2005). V letu 2002 je igral v televizijski seriji Sami doma. Pojavil se je tudi v dru\xc5\xbeinskem filmu Koli\xc4\x8dinski popust, kjer je igral s sabo obsedenega igralca. Leta 2004 je dobil vlogo v filmu U\xc4\x8dinek metulja, ki je bila nenavadno resna za njega. Igral je namre\xc4\x8d mladeni\xc4\x8da, ki se je zaljubil v dekle po imenu Kayleigh; film je v glavnem prejel negativne kritike, vendar je vseeno zaslu\xc5\xbeil veliko._NEWLINE_Leta 2003 je igral in producira MTV-jevo televizijsko serijo Punk'd. Serija je vklju\xc4\x8devala skrito kamero, ki je opazovala trike, ki so jih izvajale slavne osebnosti. Bil je tudi so-producent resni\xc4\x8dnostnih \xc5\xa1ovov, kot so Piflar in lepotica, Adventures in Hollyhood in Resni\xc4\x8dni lovci na dru\xc5\xbeice ter televizijske igre Opportunity Knocks. Veliko njegov produkcij, vklju\xc4\x8dno s serijo Punk'd, je vodilo podjetje Katalyst Films, ki ga vodita on in njegov poslovni partner Jason Goldberg.\n_START_SECTION_\nZdaj\xc5\xa1nji in prihajajo\xc4\x8di projekti\n_START_PARAGRAPH_\nZaradi primankovanja \xc4\x8dasa za snemanje filma Varuh, je Ashton Kutcher prekinil s snemanjem osme sezone serije Oh, ta sedemdeseta, zato se je v tej sezoni pojavil samo v \xc5\xa1tirih epizodah na za\xc4\x8detku in se potem vrnil v zadnji sezoni serije._NEWLINE_Leta 2008 je poleg Cameron Diaz igral glavno vlogo, Jacka Fullerja, v romanti\xc4\x8dni komediji Toma Vaughana, Dokler naju Jackpot ne lo\xc4\x8di. Za film je prejel nagrado Teen Choice Award in bil skupaj s soigralko Cameron Diaz nominiran za nagrado Razzie Award._NEWLINE_Bil je tudi eden izmed upravnikov projekta Ooma, ki se je za\xc4\x8del v septembru 2007. To je VoIP telefonija, ki je potekala prek interneta. Ustvaril je tudi nekaj vej podjetja Katalyst, ki jih je poimenoval Katalyst Media in jih je ustvaril skupaj s svojim poslovnim partnerjem iz podjetja Katalyst Films, Jasonom Goldbergom. Njuna prva stran je bila stran z animirano risanko Blah Girls._NEWLINE_Produciral in igral je tudi v akcijski komediji Five Killers._NEWLINE_Ob igralcih, kot so Taylor Lautner, Anne Hathaway, Bradley Cooper, Jessica Biel, Taylor Swift, Emma Roberts, Jennifer Garner, Patrick Dempsey in Jamie Foxx smo ga lahko letos videli v filmu Valentinovo.\n_START_SECTION_\nZasebno \xc5\xbeivljenje\n_START_PARAGRAPH_\nAshton Kutcher je hodil z igralkami January Jones (od leta 1998 do leta 2001), Ashley Scott (od leta 2001 do leta 2002), Monet Mazur (2002) in Brittany Murphy (od leta 2002 do leta 2003). Po razhodu z Brittany Murphy zgodaj leta 2003 je za\xc4\x8del z razmerjem z igralko Demi Moore. Par se je poro\xc4\x8dil 24. septembra 2005 s privatnim obredom, na katerega je pri\xc5\xa1lo pribli\xc5\xbeno sto njunih prijateljev, vklju\xc4\x8dno z Bruceom Willisom, biv\xc5\xa1im mo\xc5\xbeem Demi Moore._NEWLINE_Ashton Kutcher ima v lasti italijansko restavracijo Dolce v Atlanti in japonsko restavracijo imenovano Geisha House v Los Angelesu. Je velik obo\xc5\xbeevalec Chelsee F.C._NEWLINE_Sebe je opisal kot konzervativnega socialnega liberata._NEWLINE_V septembru 2008 so ga imenovali za trenerja nogometnega mo\xc5\xa1tva na \xc5\xa1oli Harvard-Westlake School. Kakorkoli \xc5\xbee, na to mesto se leta 2009 ni mogel vrniti, saj je bil prezaposlen s snemanjem filma Spread.\n_START_SECTION_\nAshley Ellerin\n_START_PARAGRAPH_\nBiv\xc5\xa1e dekle Ashtona Kutcherja, Ashley Ellerin, dvaindvajsetletni fotomodel so na\xc5\xa1li mrtvo v njenem apartmaju v Hollywoodu februarja 2001. Nekaj ur prej je Kutcher pozvonil na njena vrata, da bi se skupaj odpeljala na 43. podelitev nagrad grammy, vendar nih\xc4\x8de ni odprl vrat. Ko je skozi okno pogledal v stanovanje, je videl nekaj, za kar je menil, da so made\xc5\xbei rde\xc4\x8dega vina. Ellerinino truplo je kasneje tistega dne na\xc5\xa1la njena sostanovalka in ko je to sporo\xc4\x8dila Kutcherju, je ta od\xc5\xa1el na policijsko postajo, da bi za\xc4\x8deli s preiskavo. V avgustu 2008 je policija potrdila, da je bila Ashley Ellerin \xc5\xbertev serijskega morilca Michaela Gargiula iz Santa Monice, ki je bil kasneje obto\xc5\xbeen umora treh \xc5\xbeensk._NEWLINE_Leta 2012 se je raz\xc5\xa1el z igralko Demi Moore ter za\xc4\x8del razmerje z igralko Milo Kunis.\n_START_SECTION_\nTwitter\n_START_PARAGRAPH_\n16. aprila 2009 je Ashton Kutcher postal prvi uporabnik Twitterja, ki je imel ve\xc4\x8d kot 1,000,000 privr\xc5\xbeencev, kar je izvedel prek CNN-jevega tekmovanja \xc2\xbbMillion followers contest\xc2\xab. Kutcher je potrdil, da je prek Twitterja doniral 100.000 ameri\xc5\xa1kih dolarjev za boj proti malariji."